
Ni chewch ddiffiniad cytûn ar beth yw Anghenion Dysgu Ychwanegol (ADY) oherwydd cewch nifer o gyd-dreiddiadau gan wahanol ddamcaniaethwyr. Ystyrier plant a phobl ifanc sydd angen cefnogaeth ychwanegol i ddysgu yn blant a phobl ifanc sydd ag anghenion addysgol arbennig (Llywodraeth Cymru, 2015, t.7). Wedi dweud hyn nid yw’r term anghenion addysgol arbennig (AAA) a darpariaeth addysgol arbennig yn rhai poblogaidd i ddefnyddio nawr ac erbyn 2020 bydd y termau wedi cael ei ddisodli gan y termau anghenion dysgu ychwanegol a darpariaeth ddysgu ychwanegol. Yn ôl SNAP Cymru (2019) bydd y diffiniad newydd o ADY yn fwy cynhwysol gan gynnwys pawb a chredir sydd gan AAA ar hyn o bryd. Bydd y term hefyd yn cynnwys pobl ifanc hyd at bump ar hugain oed sy’n cael eu disgrifio fel rhai sydd ag anawsterau ac anableddau dysgu ar hyn o bryd (SNAP Cymru, 2019). Ystyrier y term ADY yn derm ymbarél i bedwar maes eang sef cyfathrebu a rhyngweithio, gwybyddiaeth a dysgu, datblygiad ymddygiad, emosiynol a chymdeithasol a synhwyrau a/neu gorfforol. Ymhelaetha Cynlluniad Cenedlaethol Cymru (2015, t.1) bod plant ag ADY yn dueddol i gwympo mewn i oleuaf un o’r meysydd eang a nodwyd.
“It shouldn’t matter how slowly a child learns, all that matters is that we encourage them to never stop trying,” (Meehan, dyddiad anhysbys, dyfynnwyd yn Vidakovic, 2019). Gwelir y dyfyniad hwn yn berthnasol wrth drafod y maes Awtistiaeth oherwydd rôl athrawes wrth addysgu unrhyw blentyn yw addysgu’r disgyblion i fod y gorau gallan nhw i fod. Dewisir ffocysu ar y maes Awtistiaeth o fewn oherwydd gwelwyd ar brofiad addysgu ac ymweliadau i unedau gwahanol sut mae’r plant yn gweithio o fewn dosbarthiadau ysgolion prif ffrwd, mewn uned arbennig yn ogystal ag ysgolion arbennig. Gellir diffinio Awtistiaeth fel anabledd datblygiadol gydol oes sy'n effeithio ar sut mae pobl yn gweld y byd ac yn rhyngweithio ag eraill (National Autistic Society, 2016).
Canfyddiadau Kanner (1943) dechreuodd yr ymchwil cychwynnol i Awtistiaeth ond ar y pryd cafodd ei adnabod fel Syndrom Kanner. Awgrymir bod yr anhawster yn un anghyffredin iawn (Kanner, 1943, dyfynnwyd yn NAS, 2018). Cysylltir ymchwil Asperger (1944) â gwaith Kanner (1943), darganfyddir plant sydd â llawer o debygrwydd i Awtistiaeth Kanner (1943) ond sydd â galluoedd gan gynnwys iaith ramadegol yn yr ystod gyfartalog neu uwch (NAS, 2018).
Dros ugain mlynedd yn hwyrach gan ddilyn canfyddiadau Kanner (1943) cynhaliwyd astudiaeth epidemioleg gan Lotter (1966) lle astudir patrwm ymddygiadol plant yn sir Middlesex. Dengys y canlyniad bod nifer o’r achosion tua 5 o bob 10,000 plentyn (1966, dyfynnwyd yn NAS, 2018). Darganfydda’ Gould a Wing (1979) grŵp yn fwy o dua 15 ym mhob 10,000 o blant oedd ag anawsterau rhyngweithio cymdeithasol, cyfathrebu a dychymyg ynghyd â phatrwm ailadroddus o weithgareddau (NAS, 2018). Caiff y rhain eu hadnabod fel y triawd o amhariaethau ac ystyrier y rhain fel agweddau sy’n effeithio ar unigolion ag Awtistiaeth. Erbyn hyn ystyrier y triawd yma yn hwn ffasiwn oherwydd mae agweddau yn amrywio o unigolyn i unigolyn. Cydnabyddir erbyn heddiw bod y sbectrwm Awtistiaeth mor eang ac felly ni allwch gyfyngu’r sbectrwm Awtistiaeth i driawd o amhariaethau.
Yn dilyn gwaith Asperger (1944) noda Ehlers a Gillberg (1993) bod 36 o bob 10,000 plant gyda Syndrom Asperger a 35 ychwanegol o bob 10,000 gydag anawsterau rhyngweithio (NAS, 2018). Gwelir felly pa mor eang yw’r sbectrwm Awtistiaeth ac erbyn heddiw mae ymchwil wedi datblygu lle mae’r gymdeithas yn llawer mwy cynhwysol i blant ar y sbectrwm. Dengys ymchwil diweddar fod tua 100,000 o blant ar y sbectrwm Awtistiaeth yn y Deyrnas Unedig sydd tua un o bob cant o blant (Beyond Autism, 2019).
Ystyrier cyflwr sbectrwm Awtistiaeth fel cyflwr cudd a gall hyn achosi problemau weithiau i’r unigolion oherwydd nad yw’r pobl o’u hamgylch yn deall bod anhawsterau ganddynt a gellir arwain ar rhagfarn. Sonnir y Ddeddf Anghenion Dysgu Ychwanegol (2018) bod fframwaith statudol newydd yn cael ei sefydlu er mwyn cefnogi plant a phobl ifanc sydd ag ADY o'u genedigaeth a thra byddant yn yr ysgol, os ydynt dros yr oedran ysgol gorfodol a thra byddant yn derbyn addysg bellach hefyd (Dauncey, 2018, t.1). Mabwysiadawyd Confesiwn y Cenhedloedd Unedig ar Hawliau Plant yng Nghymru yn 2001 lle nodir 42 hawl dylai pob plentyn cael. Rôl Holland (2015) yw hi i ddweud wrth eraill am bwysigrwydd hawliau plant ac i edrych ar sut mae penderfyniadau cyrff cyhoeddus yng Nghymru yn effeithio ar hawliau plant (Comisynydd Plant Cymru, 2019).
Gall y byd teimlo fod yn lle anrhagweladwy iawn i berson ag Awtistiaeth ac felly mae’n nodweddiadol iddynt hoffi strwythur i’w ddiwrnod a gwybod yn union beth sy’n mynd i ddigwydd nesaf. Yn ogystal â hyn maent yn aml yn ailadroddus megis teithio'r un ffordd i’r ysgol pob dydd neu fwyta’r union un bwyd (NAS, 2016). Atgyfnertha hyn gan yr NHS (2019) lle nodir er mae pob person sydd ag Awtistiaeth yn wahanol a bydd yr arwyddion a'r nodweddion yn amrywio'n fawr mae dwy nodwedd yn aml yn gyffredin rhyngddynt sef ymddygiad ailadroddus fel arferion dyddiol sefydlog a symudiadau corff ailadroddus ac anawsterau gyda chyfathrebu a rhyngweithio cymdeithasol. Awgrymir bod rhwystrau yn deillio o’r nodweddion hyn oherwydd gall pobl ag Awtistiaeth gweld hi'n anodd ymuno mewn sgyrsiau neu wneud ffrindiau. O ganlyniad i hyn mewn rhai sefyllfaoedd achosir rhwystrau mwy difrifol i’r unigolion lle nodir bod 8 o bob 10 plentyn sydd â ADY wedi cael eu bwlio a 6 o bob 10 o’r rhain wedi cael eu niweidio’n gorfforol (Derbyshire County Council, 2007).
Ystyrier prif nodweddion Awtistiaeth fel nam niwrodatblygiadol, heriau cymdeithasol, anawsterau cyfathrebu a phatrymau ymddygiad cyfyngedig, ailadroddus ac ystrydebol. Ceir nifer o effeithiau datblygiadol o achos eu Awtistiaeth megis trafferth wrth brosesu gwybodaeth, talu sylw, ymddygiad cymdeithasol sylfaenol, anawsterau rhyngweithio gyda’r amgylchedd a dysgu. Daw dyfyniad Lovaas (dyddiad anhysbys) yn berthnasol yn yr achos hwn sef “If a child cannot learn in the way we teach, then we must teach in a way that a child can learn.”
Ceir dau fodel o anabledd sef model cymdeithasol lle mai pwyslais ar mae pobl yn anabl gan rwystrau mewn cymdeithas, nid gan eu nam neu eu gwahaniaeth (SCOPE, 2019). Pwysleisir y fodel wybyddol ar integreiddio'r gallu gweithredol gwybyddol a lefel y gweithgareddau mae unigolion yn gallu gwneud yn barod ystyrier anghenion pob unigolyn o fewn y fodel ac yn gweithredu newidiadau yn y dasg yn unol â hynny (Allen, dyfynnwyd yn HOTheory, 2018).
Cydnabyddir pwysigrwydd dilyn canllawiau BERA (2018) yn ogystal â Chod Ymarfer Moeseg ac Integredd Ymchwil (2017) y brifysgol o fewn yr aseiniad hwn. Gwelir yr agwedd foesegol o gasglu data chynnal cyfweliadau yn bwysig a chwblhawyd ffurflen gymeradwyaeth foesegol cyn cychwyn y broses o gasglu’r data. Pwysleisir i’r cyfranogwyr nid oes rheidrwydd iddynt gwblhau’r holiadur a gallant dynnu yn ôl ar unrhyw adeg. Yn ychwanegol dywedir bod yr ymatebion yn hollol anhysbys a fydd yn cael ei gadw yn gyfrinachol lle aelodau’r grŵp yn unig fydd yn gallu trin y data hwn.
Ymchwilir i beilota’r holiadur yn gyntaf lle darganfyddir bod gwneud ymchwil peilot yn rhoi rhybuddion o flaen llaw o ble gall pethau mynd o’u le ac os yw’r adnoddau yn briodol (Teijlingen a Hundley, 2001, t.1). Codwyd nifer o broblemau wrth wneud y peilot megis os nad oeddent yn athro dosbarth nid oedd opsiwn iddynt ddim ateb y cwestiwn, bod angen i rai cwestiynau fod yn aml ddewis ac yn ychwanegol rhaid esbonio sut i drefnu’r datganiadau yng nghwestiwn wyth oherwydd gwelwyd bod nifer wedi drysu gan hyn. Wedi dweud hyn nid yw ymchwil peilot bob amser yn effeithiol oherwydd mae rhwystrau o’r posibilrwydd o wneud rhagdybion anghywir. Ni allwch sicrhau bod yr ymchwil yn mynd i fod yn llwyddiannus os ydych wedi gwneud ymchwil peilot ond mae’n fwy tebygol i fod os ydych (Teijlingen a Hundley, 2001, t.2).
Danfonir yr holiadur i ugain ysgol o fewn chwe sir wahanol yng Nghymru a Lloegr gan ofyn i dri aelod o’u staff i gwblhau’r holiadur sef athro, cynorthwyydd dysgu a’r SENCO. Ceir 33.3% o ymatebion yn ôl o’r holiadur. Teimlir rhai bod holiadur fel ffordd effeithiol iawn o gasglu data oherwydd mae’n rhad ac yn ffordd gyflym i gael gwybodaeth gan sampl fawr o bobl oherwydd nid oes angen i ymchwilydd fod yn bresennol pan gwblhawyd yr holiadur (McLeod, 2018a). Fodd bynnag noda McLeod (2018) y broblem gyda holiadur yw gall ymatebwyr dweud celwydd oherwydd dymunoldeb cymdeithasol. Ymhelaetha bod rhan fwyaf o bobl eisiau cyflwyno delwedd gadarnhaol o’u hun ac felly yn debygol o ddweud celwydd neu or-ddweud er mwyn edrych yn dda. Wrth feddwl am y wybodaeth hon cynhaliwyd cyfweliad o fewn yr ymchwil hefyd i gael fwy o fewnwelediad i sut mae athrawon yn delio o fewn dosbarth mewn uned arbennig. Ceir isod dadansoddiad beirniadol o ymatebion holiadur mewn perthynas â’r ddarpariaeth sydd ar gael i gefnogi plant ag Awtistiaeth ar hyn o bryd.



Ffigwr 1
	Tabl i ddangos rôl ymatebwyr yr holiadur wrth weithio gyda phlant ag Awtistiaeth.

	Athro uwchradd
	3

	Cynorthwyydd dysgu
	4

	SENCO
	5

	Athro cynradd

Gwelir wrth ffigwr 1 bod rhan fwyaf o ymatebwyr yn athrawon ysgol gynradd ond dengys y ffigyrau bod ystod o ymatebwyr wedi bod i’r holiadur. Yn ôl y National Autistic Soceity (2019a) mae 60% o bobl yn y byd addysg yn teimlo nad ydynt wedi cael digon o hyfforddiant i addysgu plant ar y sbectrwm Awtistiaeth. Mewn perthynas â’r data yma teimlir bod cwestiwn goddrychol ansoddol lle gofynnwyd am ba hyfforddiant pellach fydden nhw’n dymuno yn llwyddiannus oherwydd cyfateba’r ymatebion gydag ymchwil uchod NAS (2019a). Gwelir bod 80% o’r ymatebwyr wedi dymuno rhyw fath o hyfforddiant pellach megis ymweld ag unedau er mwyn gweld strategaethau arfer da a hyfforddiant ar sut i ddelio gyda’u hymddygiad heriol.
Ceir cysylltiad rhwng Awtistiaeth ac ymddygiad heriol ac wrth i bethau poeni unigolion mae’r faith eu bod nhw methu cyfathrebu’u hanawsterau yn arwain at bryder, dicter a rhwystredigaeth ac o ganlyniad ymddygiad heriol (NAS, 2019b). Er bod hyn wedi cael ei phrofi fel tueddiad i unigolion ag Awtistiaeth nad ydynt yn cael eu diogelu gan y Ddeddf Cydraddoldeb (2010). O ganlyniad i hyn caiff yr unigolion ei drin fel nad yw’r ymddygiad corfforol yn gysylltiedig i’r Awtistiaeth ac felly ni allant herio unrhyw benderfyniadau i’w wahardd o’r ysgol (Sellgren, 2018). Yn ymchwil Ambitious about Autism (2019) ceir 40% o blant sydd ag Awtistiaeth eu gwahardd o wersi neu’r ysgol. Mewn cyferbyniad â hyn dengys ystadegau yn ffigwr 2 bod dros hanner yn dweud nad ydynt yn gwahardd disgyblion ag Awtistiaeth.

Dewiswyd gofyn cwestiwn goddrychol meintiol yn y sefyllfa hon i geisio gweld i ba raddau mae gwahanol elfennau yn effeithio plant ag Awtistiaeth yn yr ysgol. Teimlir bod yr ymateb wedi bod yn llwyddiannus oherwydd ei bod yn dangos bod yr ymatebwyr yn deall nad yw plant ag Awtistiaeth yn ceisio fod yn heriol.
Gofynnwyd cwestiwn meintiol gwrthrychol er mwyn darganfod faint o  ddisgyblion o fewn dosbarthiadau oedd yn dangos arwyddion o Awtistiaeth ond heb dderbyn diagnosis eto. Dengys yr ystadegau bod dros 90% o’r ymatebwyr yn nodi mai plant yn eu dosbarthiadau heb ddiagnosis. Gellir gofyn cwestiwn goddrychol ansoddol er mwyn cael data mwy llwyddiannus gan ofyn am reswm pam nad yw’r rhain wedi cael diagnosis. Clywir o fewn cyfweliad â Harry (2019) mewn uned arbennig bod y broses diagnosis yn “broses anodd ac yn hir, sydd yn anodd ar y staff, rhieni a’r plentyn.”
Bydd y broses ffurfiol o Awtistiaeth fel arfer yn cael ei gynnal gan dîm diagnostig amlddisgyblaethol, yn aml yn cynnwys therapydd lleferydd ac iaith, paediatregydd, seiciatrydd a/neu seicolegydd (NAS, 2016). Ceir nifer o resymau pam mae’r broses diagnosis yn cymryd mor hir ag amlygir rhai o’r rhain o fewn ffigwr 3 isod.

Gwelir wrth ffigwr 3 bod hanner o’r ymatebwyr yn teimlo mai pryder rhieni yw’r ffactor fwyaf ddylawnadol o oedi’r broses. Wrth ofyn cwestiwn goddrychol meintiol ceir wybod barn yr ymatebwr a threfnwyd o fwyaf ddylanwadol i’r lleiaf ac roedd hyn yn effeithiol. Dengys ffigwr 3 bod prinder amser ddim yn cael ei ystryied fel y ffactor mwyaf ddylanwadol o oedi’r broses. Wedi dweud hyn mae plant yng Nghymru yn gorfod aros o oleiaf dwy flynnedd er mwyn cael ddiagnosis o Awtistiaeth er gwaethaf cael targed o chwe mis (BBC, 2018). Atgyfertha hyn gan Harry (2019) er mai plant yn Powis yn dueddol i gael diagnosis yn gynt na siroedd eraill mai disgyblion yn yr ysgol sydd wedi bod yn aros am deunaw mis eisoes i weld rhywun am geisio cael diagnosis. Gwelir cysylltiad rhwng hyn a ffigyrau cyfartalog o aros am asesiad Awtistiaeth lle yn Powis yr amser gyfartalog i aros yw 13 wythnos a 2 diwrnod sydd yn broses hynnod o gyflymach nag sydd yn Sir Gaerfyddin lle mae tua 107 wythnos a 6 diwrnod yw’r amser gyfartalog i aros (BBC, 2018).
Awgryma Miller (2019) mai’r rheswm dros oedi wrth wneud diagnosis Awtistiaeth yw oherwydd yn aml mai’n gysylltiedig â gwahanol broblemau iechyd megis ADHD ac felly mae hyn yn cael diagnosis cyn sylweddoli bod gan yr unigolyn Awtistiaeth hefyd. Atgyfnertha hyn gan ymateb i gwestiwn goddrychol ansoddol o fewn yr holiadur lle gofynnwyd a oeddent wedi profi fod cysylltiad ag Awtistiaeth a phroblemau iechyd eraill.
	There are occasions where it becomes very challenging to unpick exactly what typical ASD behaviour, ADHD behaviour or attachment behaviour is as some of these behaviours present as very similar. The co morbidity of these conditions can pose difficulties for the children themselves and for those working alongside them.
Gwelir wrth dyfyniad ichod o’r holiadur bod nodweddion tebyg rhwng yr anhawsterau ac o ganlyniad i hyn mae hi’n gallu bod yn anodd i bobl yn y proffesiwn addysgu i dadbigo beth yw gwraidd y broblem. Yn ogytsal â hyn fel clywir o fewn cyfweliad Harry (2019) daw arbenigwyr yn y maes allan i wneud asesiad ar blentyn a nodi nid oes broblem ac o fewn blynyddoedd i ddod maent yn cael eu asesu eto ac yn cael diagnosis o Awtistiaeth. Gwelilr nid yw’r broses ddiagnosis yn un syml i ddilyn.
Ystyrier cynhwysiant addysgol fel creu ysgol diogel, derbyniol, cydweithredol ac ysgol symbylol lle mae pawb yn cael ei werthfawrogi fel sylfaen ar gyfer cyflawniad uchaf holl ddisgyblion (Booth a Ainscow, 2002). Awgrymir bod angen i athrawon cynllunio i gyrraedd anghenion dysgu amrywiol disgyblion. Gellir dadlau felly, a oes angen diagnosis i fod yn gynhwysol. Dadleua rhai bod diagnosis yn hanfodol o fewn y broses i ddechrau helpu’r unigolyn yna (awdur anhysbys, 2019). Wedi dweud hyn yn ôl Harry (2019) ceir cysylltiad rhwng problemau iechyd ag Awtistiaeth a gwelir bod y plant hyn yn aml gyda bola tost, neu’n teimlon anhwylus ond sylweddola wrth iddynt gael diagnosis a’r cymorth priodol o fewn yr ysgol nad yw’r problemau yma yn codi yn aml nawr. Atgyfnertha hyn â ymateb i’r holiadur lle gofynnir cwestiwn goddrychol ansoddol er mwyn gweld a oes cysylltiad rhwng problemau iechyd ag Awtistiaeth. Noda fel ymateb “Yn aml bydd rhyw anghenion dysgu ychwanegol ynghlwm ag Awtistiaeth â iechyd meddyliol megis pryder.” Gwelir felly pwysigrwydd dilyn strwythur penodol i leihau pryder y disgyblion hyn ac fel awgryma Harry (2019) unwaith maent wedi cael yr ymyrraeth yna mae’r symptomau hyn yn aml yn lleihau.
Ystyrier diffiniad gan Oxford Dictionairy (2019) o beth yw bod yn gynhwysol sef i beidio ag eithrio unrhyw adran o'r gymdeithas nac unrhyw barti sy'n ymwneud â rhywbeth. I roi hyn mewn i gyd-destun dylai athrawon sy’n dysgu plentyn ag ADY fod yn gynhwysol iddynt a chynllunio i gyrraedd eu gorau a gellir gwneud hyn trwy greu cynllun datblygiad unigol. Atgyfnerthir hyn gan Lywodraeth Cymru (2018) lle nodir bod adnabod anghenion yn gynnar, trefnu ymyriadau a chynllunio proses drosglwyddo effeithiol yn allweddol o fewn datblygiad yr unigolyn yna.
Ceir anhawsterau dysgu pan nid yw’r amgylchedd dysgu yn addas, mae grwpiau amhriodol o ddisgyblion, mae strategaethau addysgu anhyblyg neu fod y cwricwlwm yn anghyraeddadwy (DfES, 2004, t.28). Nod cwricwlwm Dyfodol Llwyddiannus yw ei fod yn gyraeddadwy i bob un er mwyn gallu cyrraedd eu llawn potensial a sonnir Donaldson (2015, t.29) am hyn o fewn un o’i ddibenion sef i fod yn ddysgwyr uchelgeisiol, galluog sy’n barod i ddysgu drwy gydol eu hoes. Ceir tair elfen o ddysgu sef mewnbwn, prosesi a chanlyniad, caiff y mewnbwn ei hystyried fel amgylchedd dysgu da (Laevers, 1996, dyfynnwyd yn Pound, 2011, t.28). Gwelir felly pwysigrwydd creu amgylchedd dysgu sy’n galluogi i blentyn ag Awtistiaeth i allu dysgu.
Awgryma Maslow (1943, dyfynnwyd yn Krueger, 2013) bod angen pum haen sylfaenol ar blentyn i allu dysgu sef ffisiolegol, diogelwch, perthyn, hunan barch a hunan wireddu. Er mwyn sicrhau bod plant ag Awtistiaeth yn teimlo’n ddiogel o fewn yr amgylchedd dysgu mae athrawon yn defnyddio amryw o strategaethau i’w gynorthwyo. Awgrymir gan Nurse Journal (2019) mae un o’r strategaethau fwyaf effeithiol i helpu plentyn ag Awtistiaeth yw cerddoriaeth oherwydd mae’n ysgogi dau hemisffer yr ymennydd yn hytrach nag un yn unig. Defnyddir er mwyn adeiladu hunanymwybyddiaeth a gwella perthynas ag eraill oherwydd ei bod yn annog ymddygiad cyfathrebol ac yn gallu annog rhyngweithio ag eraill sy'n rhywbeth y mae plant ag Awtistiaeth yn gweld hi'n anodd gwneud (Nurse Journal, 2019).
Defnyddiwyd cwestiwn meintiol gwrthrychol amlddewis er mwyn darganfod y strategaethau fwyaf effeithiol o fewn y dosbarth.
Ffigwr 4
	Tabl i ddangos y strategaeth fwyaf poblogaidd i ddefnyddio i gefnogi plant ag Awtistiaeth.

	Amserlen weledol
	16

	Storiau Cymdeithasol
	17

	SPELL
	8

	SCERTS
	7

	TEACCH
	3

	SULP
	5

	PECS
	5



Gellir gweld bod y strategaethau fwyaf poblogaidd yw storïau cymdeithasol ac amserlen weledol. Gwelwyd ar brofiad addysgu amserlen weledol ar waith lle'r oedd yr athrawes yn rhoi lluniau ar y bwrdd gwyn am drefn y dydd. Profwyd bod hyn yn ddull effeithiol oherwydd roedd y plant yn adrodd trefn y dydd wrth wneud hyn ac yn amlwg yn gyfarwydd ar drefn. Caiff Storïau Cymdeithasol ei greu adnodd dysgu cymdeithasol sy'n cefnogi cyfnewid gwybodaeth yn ddiogel ac yn ystyrlon rhwng rhieni, gweithwyr proffesiynol a phobl ag awtistiaeth o bob oed (Gray, 2019). Galluoga hyn y rhyddid ac annibyniaeth sydd angen i bob plentyn cael er mwyn datblygu.
Awgrymir theori gan Baron-Cohen (2019, t.6) o’r enw “The extreme male brain theory,” lle noda gall fod rheswm dros y ffaith bod fwy o fechgyn na merched gydag Awtistiaeth. Ymhelaetha bod gwahanol fathau o ymennydd megis math E lle mai eu hempathi yn gryfach na’u systemoli a math S lle mai eu systemoli yn gryfach na’u hempathi. Nodir bod merched fel arfer â math E a bechgyn math S a mynna bod pobl sydd ar y sbectrwm Awtistiaeth gydag ymennydd math S fwy fel ymennydd y bachgen ac felly awgrymir dyma pam mae fwy o fechgyn na merched gydag Awtistiaeth (Goldenfeld, 2005, dyfynnwyd yn Baron-Cohen, 2019, t.6). Y canfyddiad mwyaf diddorol oedd bod hyn yn cyfateb â’r data’r holiadur lle gofynnwyd cwestiwn meintiol gwrthrychol i ddarganfod yn eu profiad nhw oes fwy o fechgyn na merched ag Awtistiaeth. Cytunir 95% o’r ymatebwyr bod fwy o fechgyn na merched ag Awtistiaeth. Er hyn pwysleisia Arkey (2019) bod merched yn well wrth guddio’r arwyddion o Awtistiaeth ac felly yn aml ddim yn cael diagnosis oherwydd ei bod nhw ddim yn dangos y nodweddion mae’r mwyafrif o fechgyn yn dangos.
Mynna Vygotsky (1978, dyfynnwyd yn McLeod, 2018b) bod dysgu yn broses gydweithredol lle mai rhyngweithio cymdeithasol yn chwarae rôl ganolog o few datblygiad gwybyddol plentyn. Gwelir bod plant ag Awtistiaeth yn gweld hi’n anodd weithiau i ryngweithio ag eraill ac felly ceir cysylltiad rhwng datblygiad cymdeithasol plentyn ag Awtistiaeth ac atgyfnerthir hyn yn ffigwr 5.


Ffigwr 5











Gwelir y cwestiwn goddrychol ansoddol lle nodir yr ymatebwyr effeithiau a gwelir o blant ag Awtistiaeth. Atgyfnertha’r data hyn o fewn cyfweliad anhysbys (2019a) lle nodir er bod e’n dibynnu ar yr unigolyn mewn llawer o sefyllfaoedd nad yw’r plant yn gallu ymdopi o fewn prif ffrwd ag addysg draddodiadol. Ymhelaetha er bod yr uned yn ceisio integreiddio i mewn i brif ffrwd mor aml a gallant weithiau gwelir bod y plant yn teimlo’n fwy diogel o fewn yr uned ac o ganlyniad yn perfformio’n well o fewn amgylchedd cyfarwydd (Anhysbys, 2019a). Ystyrier ffordd ymlaen o hyn wrth gael proffil un tudalen i bob plentyn sy’n cael ei drosglwyddo o’r cynradd i’r uwchradd er mwyn sicrhau cyfathrebiad clir wrth symud ymlaen drwy addysg.
Darllenwyd ar brofiad addysgu Polisi Cynhwysiant ac ADY (2016) lle gwelir ei bod nhw yn dilyn argymhellion y Cod Ymarfer AAA (2002) i addasu gwaith er mwyn cyrraedd amryw o anghenion. Gwelwyd arfer dda o amrywio maint grwpiau mae plant ag ADY o fewn a defnyddiwyd amgylchedd dysgu tawelach na dosbarth llawn. Ceisiwyd yr ysgol cael yr un cynorthwyydd i weithio gyda’r plant er mwyn sicrhau cysondeb a threfn i’r plant yn ogystal â’r oedolyn yn gallu gweld datblygiad cyson wrth weithio yn rheolaidd gyda’r plant. Nid yw fframwaith ar gyfer anhawsterau dysgu penodol yn statudol ar hyn o bryd ond gwelir defnyddio’r fframwaith yn arfer da i ysgol gyfan.
Pwysleisia Peer a Reid (2016) pwysigrwydd rôl y rheini o fewn datblygiad eu plant yn ogystal â’r pwysigrwydd o gydweithrediad effeithiol rhwng yr ysgol, plentyn, rheini a’r tîm asesu ADY y sir. Noda hefyd bod ymyrraeth gynnar yn allweddol i sicrhau datblygiad plentyn fel bod ganddynt y cymorth sydd angen (Peer a Reid, 2016). Cydnabyddir Estyn (2016) arfer da fel ysgol sydd yn gweithredu cydweithrediad effeithiol lle darparwyd hyfforddiant ar gyfer rhieni ym mhob agwedd ar y materion y gallai rhieni disgyblion ag anhwylder y sbectrwm awtistig eu hwynebu. Cyfateba hyn â phroblem nodwyd gan Harry (2019) o fewn y cyfweliad sef yn aml mae'r ddarpariaeth o fewn yr ysgol yn effeithiol oherwydd ei bod nhw wedi cael digon o hyfforddiant ond mae problemau yn codi adref gan nad yw’r rhieni yn gwybod sut i ddelio. Fel ffordd ymlaen i’r ysgol hon gellir cynnal boreau coffi wedi eu staffio gan athrawon, staff cymorth ymddygiad a staff therapi lleferydd ac iaith (Estyn, 2016).
Wrth feddwl i’r dyfodol a’r cwricwlwm newydd fydd yn dod yn ei le ceir cytundeb cyffredinol bod hyn yn ffordd ymlaen briodol a chynhwysol i bawb a mynna Donaldson (2015, t.54) bydd y strwythur yn gynhwysol gan y bydd yr holl blant a phobl ifanc yn gwneud cynnydd ar hyd yr un continwwm, heb ystyried unrhyw anghenion dysgu ychwanegol sydd ganddynt. Awgrymir o fewn cyfweliad yr allwedd i fod yn llwyddiannus o fewn datblygiad plentyn ag Awtistiaeth yw cyfathrebiad da ac yn enwedig cynnwys y rhieni fel rhan o’r broses er mwyn iddynt gael ffydd ynddoch (anhysbys, 2019b). Noda Harry (2019) bod cyflymder y broses ddiagnosis hefyd yn dibynnu ar ba mor ymwybodol o Awtistiaeth mae’r oedolion sydd yn delio â’r plant o oed ifanc megis ymwelwr iechyd baban. Gwelir ffordd ymlaen priodol felly i sicrhau ymwybyddiaeth glir o nodweddion Awtistiaeth er mwyn cael diagnosis cynnar.
Cyfateba pedwerydd diben Donaldson (2015) sef i fod yn unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas ag erthygl 23 o’r Hawliau Plant sef eich hawl i ofal arbennig a chymorth os ydych yn anabl er mwyn i chi fyw bywyd llawn ac annibynnol (CPC, 2019). Gwelir bod athrawon yn addasu yr addysgu er mwyn cyrraedd anghenion yr unigolyn yn hanfodol fel ffordd ymlaen. Atgyfnertha hyn o fewn cyfweliad anhysbys (2019b) lle dywedir bod yr athrawon yn dilyn cwricwlwm o addysgu beth sydd angen ar yr unigolyn yna mewn bywyd hwyrach megis cyflwyno geirfa yn y Gymraeg â’r Saesneg sydd yn fuddiol i blant ag Awtistiaeth oherwydd dengys ymchwil bod gan plant ag Awtistiaeth sy'n ddwyieithog hyblygrwydd gwybyddol gwell o gymharu â phlant uniaith (Ritschel, 2018). Gwelir bod nifer o blant o’r uned yn gorffen ysgol uwchradd maent yn aml yn mynd i’r coleg i wneud cyrsiau sgiliau bywyd a sut i fyw yn annibynnol (anhysbys, 2019b). Teimlir bod hyn yn fuddiol i blant ag Awtitsiaeth er mwyn cael rhyddid wrth iddynt fynd yn hyn ac awgrymir ffordd ymlaen i hysbysebu’r cyrsiau hyn a sicrhau bod y ddarpariaeth ar gael o fewn siroedd ac yn hygyrch i’r rhain sydd eu hangen.
Teimlir bod y prosiect ymchwil wedi bod yn un llwyddiannus oherwydd ceir nifer o ffynonellau ymchwil ei ddefnyddio yn ysgol a ffynhonnell gynradd megis yr holiadur yn ogystal â ffynonellau cynradd. Gwelir bod holiaduron wedi cael eu danfon i wahanol siroedd o fewn Lloegr a Chymru er mwyn ceisio cael ystod fwy eang o ddata. Cynhaliwyd tri chyfweliad o fewn y broses ymchwil gan athrawon neu gynorthwywyr o fewn uned arbennig. Ystyrier y cyfweliadau yn llwyddiannus oherwydd rhoddir mewnwelediad clir o’r sefyllfa o fewn uned arbennig â’r rhwystrau maent yn dod ar draws. Codwyd rhai problemau o fewn y broses ymchwil megis pwy sy’n gwneud pa swydd o fewn yr ymchwil. Wedi dweud hyn sgil allweddol o fewn bywyd yw gallu weithio fel tîm i oresgyn y problemau yma ac felly rhannwyd rolau i bawb ac yna cylchdroi er mwyn i bawb cael yr un cyfleoedd.
Datblygir y prosiect ymchwil nifer o sgiliau allweddol megis sgiliau ymchwilio, creu a pheilota'r holiadur, dadansoddi data ac i ryngweithio fel rhan o dîm sef sgil hybir gan Donaldson (2015). Gwelir y prosiect yn un fuddiol yn bennaf fel ffordd i ddatblygu gwybyddiaeth o Awtistiaeth i’r dyfodol fel athrawes. Un o’r canfyddiadau mwyaf arwyddocaol sy’n deillio o’r ymchwil hon yw rhaid cael perthynas effeithiol rhwng athrawon, rhieni â’r plant yn ogystal â phawb a chysylltir â’r broses diagnosis o Awtistiaeth oherwydd taith ar y cyd yw datblygiad unrhyw blentyn.

Siart cylch i ddangos i ba raddau mae disgyblion ag Awtistiaeth yn cael eu gwahardd o weithgareddau.


Dim o gwbl	I ryw raddau	I raddau mawr	0.55000000000000004	0.3	0.15	

Graff bar i ddangos y ffactor mwyaf dylanwadol ar oedi'r broses o ddiagnosis.

Diffyg cyfathrebu rhwng rhieni, sefydliadau seicolegol ac ysgolion	Pryder rhieni	Prinder amser	Diffyg ymwybyddiaeth a hyder bersonol	7	10	0	3	Ffactorau sy'n effeithio ar y broses diagnosis.


Nifer o bobl.



Graff bar i ddangos pa broblemau datblygiad cymdeithasol maent wedi sylwi gyda phlentyn ag Awtistiaeth

Diffyg empathi	Tynnu yn ôl o sefyllfaoedd llethol	Gweld e'n anodd creu perthnasoedd gydag eraill	Diffyg sgiliau cymdeithasol, e.e. sgwrsio a chyswllt llygad	Arall	12	10	17	16	3	Agweddau sy'n effeithio ar ddatblygiad cymdeithasol.


Nifer o bobl

